NORAKSTS

|  |  |
| --- | --- |
| 27.07.2023. | Nr.7/9 |

###### GROZĪJUMI JELGAVAS VALSTSPILSĒTAS DOMES 2022. GADA 24. FEBRUĀRA LĒMUMĀ NR.3/16 “ILGTERMIŅA AIZŅĒMUMA ŅEMŠANA ERAF PROJEKTA “SABIEDRĪBĀ BALSTĪTU SOCIĀLO PAKALPOJUMU IZVEIDE JELGAVĀ” ĪSTENOŠANAI”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10.panta pirmās daļas 21.punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 1. punktu un Jelgavas pilsētas attīstības programmas 2014.-2020.gadam Investīciju plānā 2. rīcībpolitikas “Veselības un sociālo pakalpojumu kvalitāte un pieejamība” 2.5. sadaļā “Sociālo pakalpojumu attīstība” iekļauto projekta ideju Nr. 2.5.3. “Sabiedrībā balstītu sociālo pakalpojumu infrastruktūras izveide Jelgavā”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2022. gada 24. februāra lēmumā Nr.3/16 “Ilgtermiņa aizņēmuma ņemšana ERAF projekta “Sabiedrībā balstītu sociālo pakalpojumu izveide Jelgavā” īstenošanai” (turpmāk – lēmums) šādus grozījumus:

1. Aizstāt lēmuma 1. punktā skaitli un vārdus “2 658 700,97 *euro* (divi miljoni seši simti piecdesmit astoņi tūkstoši septiņi simti *euro* 97 *centi*)” ar skaitli un vārdiem “2 733 411,91 *euro* (divi miljoni septiņi simti trīsdesmit trīs tūkstoši četri simti vienpadsmit *euro* 91 *cents*)”.
2. Aizstāt lēmuma 1.1. apakšpunktā skaitli un vārdus “1 542 046,48 *euro* (viens miljons pieci simti četrdesmit divi tūkstoši četrdesmit seši *euro* un 48 *centi*)” ar skaitli un vārdiem “735 466,90 *euro* (septiņi simti trīsdesmit pieci tūkstoši četri simti sešdesmit seši *euro* un 90 *centi*)”.
3. Aizstāt lēmuma 1.2. apakšpunktā skaitli un vārdus “1 116 654,49 *euro* (viens miljons viens simts sešpadsmit tūkstoši seši simti piecdesmit četri *euro* 49 *centi*)” ar skaitli un vārdiem “1 997 945,01 *euro* (viens miljons deviņi simti deviņdesmit septiņi tūkstoši deviņi simti četrdesmit pieci *euro* un 01 *cents*)”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā